


Төсөл

МОНГОЛ УЛСЫН ХУУЛЬ

2026 оны ... дугаар                                                                                           Улаанбаатар  
сарын ... -ны өдөр 	                                                                                                   хот

АЖ АХУЙН НЭГЖИЙН ОРЛОГЫН АЛБАН ТАТВАРЫН ТУХАЙ 
ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл.Аж ахуйн нэгжийн орлогын албан татварын тухай хуульд доор дурдсан агуулгатай дараах хэсэг, заалт нэмсүгэй:

	1/15 дугаар зүйлийн 15.1.20 дахь заалт:

“15.1.20.аж ахуйн нэгжийн үндсэн үйл ажиллагаатай шууд холбоотойгоор шинэ бүтээгдэхүүн, ажил, үйлчилгээ, технологи бий болгох, хөгжүүлэх, турших, сайжруулах, нэвтрүүлэх зорилгоор гаргасан судалгаа, хөгжүүлэлтийн зардал.”

	2/15 дугаар зүйлийн 15.9 дэх хэсэг:

“15.9.Жилийн борлуулалтын орлого нь 2.5 тэрбум төгрөгөөс дээш аж ахуй нэгжийн судалгаа хөгжүүлэлтийн ажлын хөрөнгө оруулалтын зардлыг 100 хувиар нэмэгдүүлж албан татвар ногдох орлогоос хасаж тооцно.” 

	3/22 дугаар зүйлийн 22.16 дахь хэсэг:

“22.16. 2.5 тэрбум төгрөгөөс доош борлуулалтын орлоготой аж ахуй нэгжийн судалгаа хөгжүүлэлтийн хөрөнгө оруулалтын зардлын 50 хувийг тухайн жилд бодогдсон албан татвараас хасаж тооцно. Хэрэв татварын хөнгөлөлт нь тухайн жилийн татварын үүргээс их байвал илүү гарсан хэсгийг дараагийн 5 жилийн татвараас шилжүүлэн хасах эсвэл буцаан олгоно.”

2 дугаар зүйл.Аж ахуйн нэгжийн орлогын албан татварын тухай хуулийн 22 дугаар зүйлийн 22.9.8 дахь заалтыг доор дурдсанаар өөрчлөн найруулсугай:

“22.9.8.их сургууль, эрдэм шинжилгээний байгууллагад туршилт, судалгааны тоног төхөөрөмжийг шинэчлэх, лабораторийн орчныг сайжруулах, эрдэм шинжилгээний ажилтанд тэтгэлэг олгох, судалгаа хөгжүүлэлтийн төсөл, инновацын төсөл, хөтөлбөрийг хэрэгжүүлэх зорилгоор олгосон дэмжлэг, хөрөнгө оруулалт;”



Гарын үсэг

БАЙГАЛЬ ОРЧИНД НӨЛӨӨЛӨХ БАЙДЛЫН ҮНЭЛГЭЭНИЙ ТУХАЙ 
ХУУЛЬД НЭМЭЛТ ОРУУЛАХ ТУХАЙ

1 дүгээр зүйл.Байгаль орчинд нөлөөлөх байдлын үнэлгээний тухай хуульд доор дурдсан агуулгатай 7.15 дахь хэсэг нэмсүгэй:

1/7 дугаар зүйлийн 7.5 дахь хэсэг:

7.15.Энэ хуулийн 7.4.2-т заасан байгаль орчны нөлөөллийн үнэлгээний дүгнэлтээр үйл ажиллагаа явуулах байгууллагад бүх түвшний боловсрол, эрүүл мэндийн болон эрдэм шинжилгээ, судалгааны байгууллага хамаарна.


Гарын үсэг

ГААЛИЙН ТУХАЙ ХУУЛЬД НЭМЭЛТ 
ОРУУЛАХ ТУХАЙ

1 дүгээр зүйл.Гаалийн тухай хуулийн 97 дугаар зүйлийн 97.1 дэх хэсгийн  “иргэний агаарын” гэсний өмнө “гадаад хамтын ажиллагааны хүрээнд гадаадын буцалтгүй тусламж, төсөл, хөтөлбөрийн шугамаар эрдэм шинжилгээ, судалгааны зориулалтаар ашиглагдах багаж, тоног төхөөрөмж, ” гэж нэмсүгэй.  

2/123 дугаар зүйлийн 123.3 дахь хэсэг:

	“123.3.Соёлын өвийг хамгаалах тухай хуулийн 52.4 дэх хэсэгт заасан барааны хувьд уг горимд байршуулсан өдрөөс хойш 3 жилээс дээшгүй байна.



Гарын үсэг

ГААЛИЙН ТАРИФ, ГААЛИЙН ТАТВАРЫН ТУХАЙ ХУУЛЬД
НЭМЭЛТ ОРУУЛАХ ТУХАЙ

1 дүгээр зүйл.Гаалийн тариф, гаалийн татварын тухай хуулийн 38 дугаар зүйлд доор дурдсан агуулгатай 38.1.27 дахь заалт нэмсүгэй:

“38.1.27.төрийн өмчит эрдэм шинжилгээний байгууллагад шинжилгээ, туршилтын зориулалтаар ашиглах багаж, тоног төхөөрөмж, түүний дагалдах хэрэгсэл, сэлбэг, урвалж бодис, материал”.



Гарын үсэг

ГАЗРЫН ТУХАЙ ХУУЛЬД НЭМЭЛТ 
ОРУУЛАХ ТУХАЙ

1 дүгээр зүйл.Газрын тухай хуульд доор дурдсан агуулгатай 16.1.20 дахь заалт нэмсүгэй:

	1/16 дугаар зүйлийн 16.1.20 дахь заалт:

“16.1.20.Судалгаа, шинжилгээний ажил хийх зорилгоор төрийн өмчийн эрдэм шинжилгээний байгууллагын эзэмшилд олгосон газар.”




Гарын үсэг

ГАЗРЫН ТӨЛБӨРИЙН ТУХАЙ ХУУЛЬД 
ӨӨРЧЛӨЛТ ОРУУЛАХ ТУХАЙ

1 дүгээр зүйл.Газрын төлбөрийн тухай хуулийн 8 дугаар зүйлийн 8.1.5 дахь заалтын “боловсролын байгууллагыг” гэснийг “боловсролын байгууллага, шинжлэх ухааны байгууллагыг” гэж өөрчилсүгэй.




Гарын үсэг

ИННОВАЦИЙН ТУХАЙ ХУУЛЬД НЭМЭЛТ,
ӨӨРЧЛӨЛТ ОРУУЛАХ ТУХАЙ

	1 дүгээр зүйл.Инновацийн тухай хуульд зүйлд доор дурдсан агуулгатай дараах хэсэг, заалт нэмсүгэй:

		1/14 дүгээр зүйлийн 14.1.4 дэх заалт:

		“14.1.4.энэ хуулийн 3.1.6-д заасан инновацийн төсөл нь 3 тэрбум төгрөг хүртэлх хөрөнгө оруулалттай жижиг, дунд төсөл бол бизнес төлөвлөгөө болон зах зээлд нэвтрүүлэх төлөвлөгөөг хийсэн байх;”

		2/27 дугаар зүйлийн 12 дахь хэсэг:

	“27.12.Эрдэм шинжилгээний байгууллага нь өндөр технологи, үндэсний инновацийг хөгжүүлэх асуудал эрхэлсэн төрийн захиргааны төв байгууллагын зөвшөөрлөөр гарааны компанид хувь эзэмшиж болно.” 

	2 дугаар зүйл.Инновацийн тухай хуулийн 27 дугаар зүйлийн 27.2.4 дэх заалтыг доор дурдсанаар өөрчлөн найруулсугай:

		“27.2.4.эрдэм шинжилгээний байгууллагын эрх бүхий этгээд нь гарааны компанийн эзэмшлийн хувиа Хөрөнгийн үнэлгээний тухай хуульд заасны дагуу үнэлүүлсэн дүгнэлтийг үндэслэн худалдан борлуулах.”




Гарын үсэг

МАЛ, АМЬТНЫ ЭМ, ТЭЖЭЭЛИЙН НЭМЭЛТИЙН ТУХАЙ ХУУЛЬД
ӨӨРЧЛӨЛТ ОРУУЛАХ ТУХАЙ

1 дүгээр зүйл.Мал, амьтны эм, тэжээлийн нэмэлтийн тухай хуулийн 6.8.2 дахь заалтыг доор дурдсанаар өөрчлөн найруулсугай:

		“6.8.2.мал, амьтны тэжээлийн нэмэлтээс бусад бэлдмэл, түүхий эдэд фармакопейн өгүүлэл;”

	2 дугаар зүйл.Мал, амьтны эм, тэжээлийн нэмэлтийн тухай хуулийн 6.7.1 дэх заалтын “эмийн түүхий эдийн бүртгэлийн гэрчилгээний хуулбар,” гэснийг хассугай. 




Гарын үсэг

МОНГОЛ ХЭЛНИЙ ТУХАЙ ХУУЛЬД ӨӨРЧЛӨЛТ 
ОРУУЛАХ ТУХАЙ

	1 дүгээр зүйл.Монгол хэлний тухай хуулийн 15 дугаар зүйлийн 15.1.3 дахь заалтын “энэ хуулийн 21.1-д заасан эрх бүхий байгууллагын баталсан” гэснийг хассугай. 

	2 дугаар зүйл.Монгол хэлний тухай хуулийн 21 дүгээр зүйлийн 21.7.8 дахь заалтыг хүчингүй болгосугай.




Гарын үсэг

НЭМЭГДСЭН ӨРТГИЙН АЛБАН ТАТВАРЫН ТУХАЙ
ХУУЛЬД НЭМЭЛТ ОРУУЛАХ ТУХАЙ

1 дүгээр зүйл.Нэмэгдсэн өртгийн албан татварын тухай хуулийн 13 дугаар зүйлд доор дурдсан агуулгатай 13.1.30 дахь заалт нэмсүгэй:

 		“13.1.30.төрийн өмчит эрдэм шинжилгээний байгууллагад шинжилгээ, туршилтын зориулалтаар ашиглах багаж, тоног төхөөрөмж, түүний дагалдах хэрэгсэл, сэлбэг, урвалж бодис, материал”.




Гарын үсэг

СОЁЛЫН ӨВИЙГ ХАМГААЛАХ ТУХАЙ ХУУЛЬД
НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл.Соёлын өвийг хамгаалах тухай хуулийн 14 дүгээр зүйлд доор дурдсан агуулгатай 14.1.16 дахь заалт нэмсүгэй: 

“14.1.16.соёлын өвийг эдийн засгийн эргэлтэд оруулах талаар хөтөлбөр боловсруулах.”

2 дугаар зүйл.Соёлын өвийг хамгаалах тухай хуулийн 29.1 дэх заалтыг доор дурдсанаар өөрчлөн найруулсугай:

“29.1.Соёлын өвийн судалгааны ажлын дэлгэрэнгүй тайланг Шинжлэх ухаан, технологийн тухай хуулийн 1913-т заасны дагуу үндэсний судалгааны нэгдсэн мэдээллийн санд хүргүүлнэ.”



Гарын үсэг

ТӨРИЙН БОЛОН ОРОН НУТГИЙН ӨМЧИЙН ХӨРӨНГӨӨР 
БАРАА, АЖИЛ, ҮЙЛЧИЛГЭЭ ХУДАЛДАН АВАХ ТУХАЙ 
ХУУЛЬД НЭМЭЛТ ОРУУЛАХ ТУХАЙ

1 дүгээр зүйл.Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуульд доор дурдсан агуулгатай дараах заалт нэмсүгэй:

	1/35 дугаар зүйлийн 35.1.4 дэх заалт:

“35.1.4.эрдэм шинжилгээний байгууллагын нарийн мэргэжлийн шинжилгээ, туршилтад шаардлагатай, олон улсад үйлдвэрлэгчийн тоо нь хязгаарлагдмал багаж, тоног төхөөрөмж, урвалж бодисыг гадаад улсын тухайн үйлдвэрлэгчээс авах бол”.

2/36 дугаар зүйлийн 36.1.8 дахь заалт:

“36.1.8.эрдэм шинжилгээний байгууллагын шинжилгээ, туршилтын багаж, тоног төхөөрөмж, урвалж бодис, материалыг үйлдвэрлэгчээс нь шууд худалдан авах бол.”



Гарын үсэг

ТӨРИЙН ХЭМНЭЛТИЙН ТУХАЙ ХУУЛЬД НЭМЭЛТ 
ОРУУЛАХ ТУХАЙ

1 дүгээр зүйл.Төрийн хэмнэлтийн тухай хуульд доор дурдсан агуулгатай 6.5.23 
дахь заалт нэмсүгэй:

“6.5.23.төрийн өмчит эрдэм шинжилгээний байгууллага.”




Гарын үсэг

ТӨСВИЙН ТУХАЙ ХУУЛЬД НЭМЭЛТ 
ОРУУЛАХ ТУХАЙ 

1 дүгээр зүйл.Төсвийн тухай хуулийн 35 дугаар зүйлд доор дурдсан агуулгатай 35.7 дахь хэсэг нэмсүгэй. 

“35.7.Төрийн өмчит эрдэм шинжилгээний байгууллага энэ хуулийн 12.1.1-д заасан зөвшөөрөл бүхий дансаар үндсэн үйл ажиллагааны нэмэлт орлого төвлөрүүлж, гүйлгээ хийж болно.”




Гарын үсэг




